burgasdotpro/wikipedia huggingface dataset:
Ruské národné florbalové družstvo žien

Ruské národné florbalové družstvo žien je národné družstvo žien, ktoré reprezentuje Rusko v medzinárodných ženských florbalových súťažiach a priateľských zápasoch. Funguje pod záštitou Ruskej florbalovej federácie (FFR). Prvý medzinárodný zápas absolvovalo v roku 1997. Vo februári 2017 mu patrilo v medzinárodnom rebríčku IFF 11. miesto.
Jeho najvýraznejším úspechom sú štyri 5. miesta, z toho tri na majstrovstvách sveta a jedno na majstrovstvách Európy. Iba raz súťažilo v B divízii, v roku 2001, ktorú hneď aj vyhralo a postúpilo na ďalšom svetovom šampionáte do A divízie.
Nokia Lumia 800

Nokia Lumia 800 je smartphone od spoločnosti Nokia.
V októbri 2011 bol predstavený ako jeden z prvých dvoch telefónov od Nokie (druhým bol model 710) používajúci operačný systém Windows Phone 7.5, ktorý si Nokia vybrala za svoju hlavnú platformu pre nadchádzajúce obdobie. Telo telefónu tvorí jeden kus polykarbonátu v ktorom je zasadená elektronika a 3,7" AMOLED displej. Dizajn telefónu je inšpirovaný modelom N9, ktorý používa operačný systém MeeGo a na rozdiel od Nokie 800 neobsahuje na prednej strane žiadne kapacitné tlačidlá pre ovládanie systému. Podobne ako iPhone 4 je možné v telefóne používať iba SIM kartu formátu micro SIM.
Dánske národné florbalové družstvo žien

Dánske národné florbalové družstvo žien je národné družstvo žien, ktoré reprezentuje Dánsko v medzinárodných ženských florbalových súťažiach a priateľských zápasoch. Funguje pod záštitou Dánskej florbalovej únie (DaFU). Prvý medzinárodný zápas absolvovalo v roku 1999. V decembri 2017 mu patrilo vo svetovom rebríčku IFF 10. miesto.
Na majstrovstvách sveta sa dánske družstvo predstavilo spolu 10-krát, prvýkrát v roku 1999. Jeho najlepším umiestnením je 6. miesto na Majstrovstvách sveta 2007, keď turnaj organizovalo práve Dánsko. Len 2 roky predtým si vybojovalo účinkovanie v A divízii majstrovstiev.
Suda

Suda môže byť:
Poľské národné florbalové družstvo žien

Poľské národné florbalové družstvo žien je národné družstvo žien, ktoré reprezentuje Poľsko v medzinárodných ženských florbalových súťažiach, podujatiach a priateľských zápasoch. Funguje pod záštitou Poľského florbalového zväzu (PZU). Prvý medzinárodný zápas odohralo v roku 2001. V decembri 2017 mu patrilo vo svetovom rebríčku IFF 7. miesto.
Na Majstrovstvá sveta sa poľské družstvo prebojovalo 8-krát, prvýkrát v roku 2001. Jeho najvýraznejším úspechom je 6. miesto na Majstrovstvách sveta 2011.
Nemecké národné florbalové družstvo žien

Nemecké národné florbalové družstvo žien je národné družstvo žien, ktoré reprezentuje Nemecko v medzinárodných florbalových súťažiach a priateľských zápasoch. Funguje pod záštitou Nemeckej florbalovej federácie (FD). Prvý medzinárodný zápas absolvovalo v roku 1995. V decembri 2017 mu patrilo vo svetovom rebríčku IFF 6. miesto.
Na majstrovstvách sveta sa zúčastnilo 11-krát, prvýkrát už v roku 1997. Jeho najlepším umiestnením je 6. miesto na Majstrovstvách sveta 1999, aj keď na turnaji prehralo všetky zápasy. 6. miesto dosiahlo aj na Majstrovstvách sveta 2015.
Menexenos

Menexenos môže byť:
Pavlo Ivanovyč Muravskyj

Pavlo Ivanovyč Muravskyj (, ; * 30. júl 1914, Dmytraškivka, Ukrajina – † 6. október 2014, Kyjev) bol ukrajinský dirigent, zaslúžilý umelec Ukrajiny, profesor Národnej hudobnej akadémie P.I.Čajkovského v Kyjeve.
Životopis.
Narodil sa v obci Dmytraškivka vo Vinnyckej oblasti na Ukrajine. Po absolvovaní štúdia na Kyjevskom hudobnom inštitúte pôsobil od roku 1934 ako učiteľ hudobnej výchovy na strednej škole v Černobyli, kde viedol detský spevácky zbor. V roku 1941 absolvoval Kyjevské konzervatórium. Po vojne viedol ľvovskú chórovu kapelu "Trembita" a kyjevský spevácky zbor "Dumka". Koncom 70. rokov viedol spevácky zbor študentov Kyjevského konzervatória na pôde ktorého vychoval viac ako 1 000 dirigentov. Na ukrajinskej hudobnej scéne založil vlastnú školu, tzv. Chórovú školu Muravského. Pod jeho vedením hudobné telesá nahrali viac ako 1 000 hudobných diel ukrajinských i zahraničných skladateľov, vrátane Stravinského, Bacha, Beethovena, Mozarta, Čajkovského. Je nositeľom mnohých ocenení a čestných vyznamenaní.
V jeho rodnej obci bolo v r. 2009 zriadené múzeum v jeho rodnom dome. Na jeho počesť sa v tejto obci od r. 2010 uskutočňuje medzinárodný festival vážnej hudby.
Okrúhle r

Okrúhle r (ꝛ; lat. "r rotunda") bol variant písmena r používaný hlavne v gotických písmach. Použitie tohto variantu r záviselo predovšetkým na predchádzajúcom písmene v texte, okrúhly variant sa pripájal za písmena o, b, d, h, p, tiež pokiaľ sa objavili dve r za sebou, tak druhé bolo okrúhle. Na rozdiel od dvojice dlhé a koncové s nebol pravopis dvojice písmen r tak dôsledne rozlišovaný.
Okrúhle r sa tiež predovšetkým v jazykovo latinských textoch objavovalo v spojení rc. v zmysle etc., čo vychádza zo starovekého rímskeho stenografického systému tzv. tironských nôt, kde znak okrúhleho r vyjadroval et (a).
OC Mlyny Nitra

OC Mlyny je obchodné centrum v Starom meste v Nitre. Stojí medzi ulicami Štúrova, Štefánikova, Československej armády a Chalupkova. Je tu 126 obchodných jednotiek a spolu . Bolo vybudované na mieste pôvodných potravinárskych závodov, chrumkárne a mlynov, po ktorých dostalo aj názov. Otvorené bolo 9. septembra 2009. Nachádzajú sa tu pobočky bánk, mobilných operátorov, obchodov s módou, drogérie, pošty, prevádzok rýchleho občerstvenia, kaviarní a supermarketu.
OC Centro Nitra

OC Centro je obchodné centrum v mestskej časti Chrenová v Nitre. Stojí medzi ulicami Akademická, Výstavná, Lesná, Lúčna a Trieda Andreja Hlinku. Je tu viac ako 90 obchodných jednotiek na ploche cca 33 000 m2. Bolo vybudované na mieste pôvodného parkoviska a chátrajúcej dvojposchodovej budovy. Otvorené bolo 11. apríla 2006. Nachádzajú sa tu pobočky bánk, mobilných operátorov, obchodov s módou, drogérie, pošty, prevádzok rýchleho občerstvenia, kaviarní a hypermarketu.
Zdroj.
Centro Nitra
Maďarské národné florbalové družstvo žien

Maďarské národné florbalové družstvo žien je národné družstvo žien, ktoré reprezentuje Maďarsko v medzinárodných florbalových súťažiach, podujatiach a priateľských zápasoch. Funguje pod záštitou Maďarskej florbalovej federácie (MFSZ). Prvý medzinárodný zápas absolvovalo v roku 1995. Vo feburári 2017 mu patrilo vo svetovom rebríčku IFF 15. miesto.
Jeho najlepším výsledkom je 12. miesto na Majstrovstvách sveta 2009 a 9. miesto na Majstrovstvách Európy 1995. V kvalifikácii na MS 2013 v poľskej kvalifikačnej skupine skončilo na postupujúcom mieste len o skóre pred a kvalifikovalo sa už na svoj siedmy svetový šampionát.
А

А (minuskula а) je písmeno cyriliky. Jeho tvar sa v minuskulnom aj majuskulnom variante zhoduje s tvarom písmena A v latinke. Pôvodne sa písmeno nazývalo "az", z ktorého, spoločne s názvom písmena Б ("buky"), je odvodený názov obvyklého radenia písmen cyriliky – azbuka.
Azbuky východoslovanských jazykov, bulharčiny a väčšina azbúk neslovanských jazykov odvozených z ruskej azbuky obsahujú špeciálne písmeno pre jotovanú hlásku zachytenú písmenom А, písmeno Я.
V niektorých neslovanských jazykoch sa na zápis používajú aj varianty písmena A s diakritikou: Ӓ a Ӑ.
V latinke písmenu А zodpovedá písmeno A (a), v gréckom písme v modernej gréčtine mu zodpovedá písmeno Α (α), v gruzínskom písme písmeno ა a v arménskom písme písmeno Ա (ա).
V hlaholike písmenu А zodpovedá písmeno Ⰰ. A je prvé písmeno abecedy.
Holandské národné florbalové družstvo žien

Holandské národné florbalové družstvo žien je národné družstvo žien, ktoré reprezentuje Holandsko v medzinárodných ženských florbalových súťažiach a priateľských zápasoch. Funguje pod záštitou Holandského florbalového zväzu (NeFUB). Prvý medzinárodný zápas absolvovalo v roku 2003. Vo februári 2017 mu patrilo v medzinárodnom rebríčku IFF 14. miesto.
Na majstrovstvách sveta sa družstvo predstavilo 5-krát, prvýkrát v roku 2005. Dva roky predtým sa nekvalifikovalo, keď priamo v dejisku turnaja prehralo kvalifikačný zápas s , čo bol zároveň jeho historický prvý medzištátny zápas. Jeho najlepší výsledok je 13. miesto, ktoré dosiahlo na Majstrovstvách sveta 2011. Na ďalší turnaj sa kvalifikovalo v roku 2015, kde obsadilo 14. priečku.
Б

Б (minuskula б) je písmeno cyriliky. V slovanských azbukách a vo väčšine neslovanských azbúk je to druhé písmeno v poradí, v čuvašskej, tatárskej, kazašskej azbuke je Б písmenom tretím, v chantyjskej azbuke dokonca písmenom štvrtým. Pôvodne sa písmeno nazývalo "buky", z ktorého, spoločne s názvom písmena А ("az"), je odvodený názov obvyklého radenia písmen v cyrilike – azbuka.
V latinke písmenu Б zodpovedá písmeno B, v gréckom písme v modernej gréčtine mu zodpovedá digraf "Μπ", v gruzínskom písme písmeno ბ a v arménskom písme písmeno Բ (բ).
V hlaholike písmenu Б zodpovedá písmeno Ⰱ.
Ján Zach

Ján Zach (* 6. apríl 1967, Bratislava) je slovenský hudobný skladateľ, pedagóg a psychoterapeut.
Životopis.
Narodil sa v Bratislave, v mestskej časti Prievoz. Študoval flautu na Konzervatóriu v Bratislave (1981 – 1987) a hudobnú kompozíciu na VŠMU (1988 – 1994) v triede prof. Vlaímíra Bokesa . V štúdiu pokračoval na Vysokej škole zdravotníctva a sociálnej práce sv. Alžbety v Bratislave v odbore psychoterapia a resocializácia (2004 – 2009), kde je v súčasnosti doktorandom. Pôsobil ako profesor hudobnej teórie na Konzervatóriu v Bratislave (1989 – 1993). Neskôr ako autor scénickej a filmovej hudby spolupracoval s významnými divadelnými režisérmi a filmovými tvorcami (Ivan Holub, Soňa Ferancová, Mário Homolka), realizoval tiež spoločné projekty so skupinou slovenských výtvarníkov INAK. V súčasnosti žije a tvorí v obci Dolný Chotár. Pravidelne premiéruje svoje kompozície na Slovensku (festivaly BHS, Nová slovenská hudba a Melos-Étos) aj v zahraničí (Taliansko, Švédsko). Jeho skladby sú uvádzané v Slovenskej televízii, Slovenskom rozhlase a BBC. Je členomv skladateľskej komisie Hudobného fondu.
Pre prvé kompozície je príznačný kolorit voľnej atonality spojený s klasickou formovou konštrukciou (Miniatúry, Ricercar). Neskôr autor upriamil pozornosť na seriálnu kompozíciu (3 kusy pre sláčikové kvarteto) a hľadanie nových sonoristických zvukových možností (Montage, Bizzaro, Diptychon). Vo svojej tvorbe sa nevyhol ani skúsenosti s modálnou hudobnou štruktúrou (Krátka hudba). Najnovšie kompozície autora sú charakteristické postmoderným prístupom a tiež orientáciou na kontrapunktické štruktúry (Musiquette). Modálne harmonické štruktúry s esenciálnou inšpiráciou slovenským folklórom (Melomania,2012), inklinácia k v súčasnosti málo využívaným tradičným formám ako napríklad symfonická báseň (Cvetoslov, 2013) a pretrvávajúci záujem o kontrapunktickú faktúru a tektonické modelovanie hudobného toku – to sú spolu s vytrvalým hľadaním orginálneho typu novodobej lyriky typické znaky najnovšieho vývoja tvorby autora.
В

В (minuskula в) je písmeno cyriliky. Jeho tvar sa v minuskulnej aj majuskulnej variante zhoduje s tvarom majuskule písmena B v latinke. V slovanských azbukách a vo väčšine neslovanských azbúk je to tretie písmeno v poradí, v čuvašskej, itelmenskej, kalmyckej, kazašskej, osetskej, tatárskej azbuke je В písmenom štvrtým, v chantyjskej azbuke dokonca písmenom piatym. V abazijčine je písmeno В súčasťou digrafov Гъв, ГӀв, Джв, Жв, Кв, Къв, КӀв, Хв, ХӀв, Чв, ЧӀв a Шв.
V latinke písmenu В zodpovedá písmeno V (v), v gréckom písme v modernej gréčtine mu zodpovedá písmeno Β (β), v gruzínskom písme mu zodpovedá písmeno ვ. V arménskom písme písmenu В zodpovedajú písmena Ւ (ւ) a Վ (վ).
V hlaholike písmenu В zodpovedá písmeno Ⰲ.
Г

Г (minuskula г) je písmeno cyriliky. V slovanských azbukách a vo väčšine neslovanských azbúk ide o štvrté písmeno v poradí, v čuvašskej, itelmenskej, kalmyckej, kazašskej, osetskej, tatárskej azbuke je Г písmenom piatym, v chantyjskej azbuke dokonca písmenom šiestym.
V niektorých jazykoch existujú varianty písmena Г:
V latinke písmenu Г zodpovedá písmeno G (podľa ruskej azbuky) alebo písmeno H (podľa bieloruskej a ukrajinskej azbuky). V arménskom písme písmenu Г zodpovedá písmeno Գ (գ), resp. písmeno Հ (հ), v gruzínskom písme písmeno გ, resp. písmeno ჰ.
V hlaholike písmenu Г zodpovedá písmeno Ⰳ.
Ґ

Ґ (minuskula ґ) je písmeno cyriliky. Ide o variant písmena Г. Je obsiahnuté v ukrajinskej azbuke. V minulosti bolo súčasťou aj bieloruskej azbuky, ale v tomto jazyku bolo označené ako zastarané a prestalo sa používať. Písmeno Ґ slúži na zápis hlásky v slovenčine zapisovanej pomocou písmena G. V ukrajinčine a bieloruštine sa na rozdiel od ruštiny písmenom Г nezapisuje hláska v slovenčine zapisovaná písmenom G, ale hláska v slovenčine zapisovaná písmenom H.
V gruzínskom písme písmenu Ґ zodpovedá písmeno გ, v arménskom písme písmeno Գ (գ).
Д

Д (minuskula д) je písmeno cyriliky.
V kaukazských jazykoch je písmeno Д súčasťou digrafov Дж, Джв, Джь, Джъ, Дз, Дзу a Дә, niektoré z nich sa vyskytujú aj v azbukách jazykov iných jazykových rodín.
V latinke písmenu Д zodpovedá písmeno D (d), v gruzínskom písme písmeno დ a v arménskom písme písmeno Դ (դ).
V hlaholike písmenu Д zodpovedá písmeno Ⰴ.
Eskulap

Eskulap alebo aeskulap (resp. v prvom prípade Eskulap alebo Aeskulap) môže byť:
Ђ

Ђ (minuskula ђ) je písmeno cyriliky. Vyskytuje sa len v srbskej a čiernohorskej azbuke. V macedónskej azbuke je na jeho pozícii písmeno Ѓ ktorého výslovnosť je však už iná, tvrdšia.
Do latinky je písmeno Ђ prepisované ako Đ (đ), ak nie je znak dostupný, potom ako Dj, dj.
Ѓ

Ѓ (minuskula ѓ) je písmeno cyriliky. Vyskytuje sa len v macedónskej azbuke. Nachádza sa na pozícii, na ktorej sa v srbskej azbuke nachádza písmeno Ђ. Jeho výslovnosť sa ale od výslovnosti písmena Ђ líši.
Е

Е (minuskula е) je písmeno cyriliky. Jeho tvar sa v minuskulnom aj majuskulnom variante zhoduje s tvarom písmena E v latinke.
V ruštine, mongolčine a bieloruštine slúži na zápis slabiky "je" v slovenčine (ak nasleduje po tvrdej spoluhláske, vyslovuje sa len ako "e", j sa "vyčerpá" na zmäkčenie spoluhlásky). Nejotovaná hláska sa zapisuje písmenom Э.
V bulharčine, srbčine a ukrajinčine slúži na zápis hlásky "e" v slovenčine. V ukrajinčine sa jotovaná hláska zapisuje písmenom Є.
V bulharčine sa na rozlíšenie významu používa aj písmeno Ѐ (čiarka označuje prízvuk), ktoré sa ale nepovažuje za samostatné písmeno.
Ďalšie varianty písmena Е:
V arménskom písme písmenu Е zodpovedá písmeno Ե (ե).
V hlaholike písmenu Е zodpovedá písmeno Ⰵ.
Ё

Ё (minuskula ё) je písmeno cyriliky. Písmeno sa vyskytuje len v bieloruskej a ruskej azbuke a azbukách odvodených z ruskej azbuky.
Písmeno je jotovaným variantom písmena О.
Eskulapka

Eskulapka môže byť:
Gary Andrew Speed

Gary Andrew Speed známy aj pod menom Gary Speed (* 8. september 1969, Mancot, Wales, Spojené kráľovstvo – † 27. november 2011, Huntington) bol waleský futbalista a tréner. Počas hráčskej kariéry hrával na pozícii stredopoliara. V čase smrti bol trénerom reprezentácie Walesu.
Osobný život.
Narodil sa v Mancote vo Walese. Ako dieťa navštevoval "Hawarden High School". V mladosti bol fanúšikom Evertonu. Od roku 1996 až do svojej smrti bol ženatý s manželkou Louise. Mali spolu dve deti, Tommyho a Eddie. V roku 2010 sa stal členom Radu britského impéria (MBE).
27. novembra 2011 sa obesil vo svojom dome.
Jaroslav Papiernik

Jaroslav Papiernik (* 14. február 1952, Hriňová† 26. apríl 2002, Považská Bystrica) bol slovenský hádzanár, ktorý reprezentoval Česko-Slovensko na Letných olympijských hrách 1976 v Montreali. Nastúpil v piatich zápasoch a strelil päť gólov. V čase smrti bol trénerom tímu HC MŠK Považská Bystrica.
Dňa 26. apríla 2002, deň pred finálovým zápasom svojho klubu v play-off o majstra Slovenska, spáchal samovraždu obesením.
Juraj Kubesa

Juraj Kubesa (* 29. apríl 1981, Poprad – † 10. november 2001, Košice) bol slovenský futbalista. 
Kariéra.
Počas vojenčiny hrával v Dukle Banská Bystrica, ktorá vtedy hrala druhú ligu. V lete 2001 prestúpil z Chemosvitu Svit do 1. FC Košice za 500 tisíc SKK. Reprezentoval Slovensko v mládežníckych kategóriach do 18 a 20 rokov. Svoj prvý gól v slovenskej reprezentácií do 20 rokov strelil v septembri 2001 v zápase proti Poľsku.
Smrť a pocty.
Zomrel 10. novembra 2001 po páde z ôsmeho poschodia obytného domu v Košiciach. 
Pamiatke Juraja Kubesu je venovaný futsalový "Memoriál Juraja Kubesu".
Malý Grič

 
Malý Grič () je vrch v pohorí Vtáčnik. Leží približne západne od mesta Handlová.
Poloha.
Nachádza sa na severnom okraji pohoria, v geomorfologickom podcelku Vysoký Vtáčnik. Vrchol leží na území Trenčianskeho kraja, v okrese Prievidza a v katastrálnom území mesta Handlová. 
Opis.
Väčšinu vrchu pokrýva zmiešaný les, no samotný vrchol je vo východnej časti prevažne skalnatý. Južným susedom je Veľký Grič (), západným Holý vrch () a Chvojka (), severne sa nachádza Jelení vrch () a na východe leží Kňazov kopec (). Táto časť pohoria patrí do povodia rieky Nitra a čiastkového povodia rieky Handlovka. Južnú časť odvodňuje Račí potok, zo západnej a severnej odvádza vodu Morovniansky potok. Najbližším sídlom je na východnom úpätí ležiaca Handlová, severne sa nachádza Morovno a severozápadným smerom sa nachádza Veľká Lehôtka. 
Výhľady.
Malý Grič poskytuje zaujímavý rozhľad najmä na severnú časť Vtáčnika, Handlovskú kotlinu, susedný Žiar a západnú časť Kremnických vrchov. Pri vhodných podmienkach sú viditeľné aj Veľká a Malá Fatra, Strážovské vrchy a Považský Inovec.
Rely Španielska

Rely Španielska, oficiálny názov RallyRACC Catalunya-Costa Daurada, (známe tiež ako Rally Catalunya či Rallye de España) je rely v rozvrhu Majstrovstiev sveta v rely, ktoré každoročne od roku 1988 organizuje RACC. Momentálne sa koná na širokých, hladkých asfaltových cestách v okolí mesta Salou v Katalánsku. Predtým sa rely konalo v oblasti regiónu Costa Brava. V sezóne 2011 sa rely konalo v dňoch 20. až 23. októbra.
Víťazi od roku 1991.
(¹) Rely 1994 počítané iba pre 2-litrové vozidlá svetového pohára
Užovka štvorpása

Užovka štvorpása ("Elaphe quatuorlineata") je najväčší nejedovatý had z čeľade užovkovité.
V roku 2001 bol na základe genetických odchýlok od tohto druhu oddelený samostatný "Elaphe sauromates" (Lenk et al., 2001).
Rozšírenie.
Nachádza sa v Južne Európe, najčastejšie v Taliansku, na Balkáne od Chorvátska po Grécko. Jej populácia klesá.
Opis.
Dospelé jedince sú žltohnedé s tmavými pásmi, na ktoré odkazuje aj špecifické meno tohto druhu. Od oka diagonálne k ústam má tmavý pruh. Mladé jedince majú dorzálne tmavohnedé škvrny so striedajúcimi sa tmavohnedými škvrnami na boku a na bledo hnedom podklade. Dospelé jedince dorastajú do 260 cm, niekedy viac. Šupiny na chrbte sú trochu ale charakteristicky člnkovité. Vo väčšine populácií sa objavujú dve predočné šupiny.
Wales Rally of Great Britain

Wales Rally of Great Britain alebo skrátene Rally of Great Britain (doslova "Rely Veľkej Británie") je najväčšie rely v Spojenom kráľovstve. Patrí do rozvrhu Majstrovstiev sveta v rely a predtým patrila do rozvrhu MSA Britských majstrovstiev v rely. Jazdí sa v okolí mesta Cardiff vo Walese. 
Názvy.
Od začiatku rely v roku 1932 až do roku 1997 bolo známe ako RAC Rally (z toho do 1969 "RAC Rally", 1970 až 1973 presnejšie "Daily Mirror RAC Rally" a 1974 až 1992 presnejšie "Lombard RAC Rally"). Od roku 1998 sa volá Rally of Great Britain (z toho 1998 - 2002 presnejšie "Network Q Rally of Great Britain" a od 2003 presnejšie "Wales Rally of Great Britain", okrem roku 2009 kedy aj dlhý názov znel len "Rally of Great Britain"). "Wales" znamená, že sponzorom je waleská vláda.
Rakúske národné florbalové družstvo žien

Rakúske národné florbalové družstvo žien je národné družstvo žien, ktoré reprezentuje Rakúsko v medzinárodných ženských florbalových súťažiach a podujatiach a priateľských zápasoch. Funguje pod záštitou Rakúskej florbalovej asociácie (ÖFBV). Prvý medzinárodný zápas absolvovalo v roku 1997. Vo februári 2017 mu patrilo vo svetovom rebríčku IFF 27. miesto.
Na majstrovstvách sveta sa rakúske družstvo predstavilo 4-krát, prvýkrát v roku 1997. Jeho najvýraznejším úspechom je 8. miesto na Majstrovstvách sveta 1999 a 2001.
Britské národné florbalové družstvo žien

Britské národné florbalové družstvo žien je národné družstvo žien, ktoré reprezentuje Spojené kráľovstvo v medzinárodných ženských florbalových súťažiach, podujatiach a priateľských zápasoch. Funguje pod záštitou Britskej florbalovej asociácie (GBFUA). Prvý medzinárodný zápas absolvovalo v roku 1998. Vo februári 2017 mu patrilo vo svetovom rebríčku IFF 26. miesto.
Družstvo sa predstavilo iba jedinom turnaji majstrovstiev sveta. Na Majstrovstvách sveta 2001 skončilo na 16. mieste, keď prehralo všetky zápasy.
Talianske národné florbalové družstvo žien

Talianske národné florbalové družstvo žien reprezentuje Taliansko v medzinárodných ženských florbalových súťažiach a priateľských zápasoch. Funguje pod záštitou Talianskej florbalovej federácie (FIUF). Prvý medzinárodný zápas absolvovalo v roku 2003. Vo februári 2017 mu patrilo vo svetovom rebríčku IFF 22. miesto.
Na majstrovstvá sveta sa talianske družstvo dokázalo kvalifikovať 3-krát, naposledy v roku 2009. Jeho najlepším výsledkom je 12. miesto na Majstrovstvách sveta 2003.
Španielske národné florbalové družstvo žien

Španielske národné florbalové družstvo žien reprezentuje Španielsko v medzinárodných ženských florbalových súťažiach a podujatiach a priateľských zápasoch. Funguje pod záštitou Španielskej florbalovej asociácie (AEUF). Prvý medzinárodný zápas absolvovalo v roku 2005. Vo februári 2017 mu patrilo vo svetovom rebríčku IFF 19. miesto.
Na majstrovstvá sveta sa španielske družstvo prebojovalo dvakrát. Jeho nejlepším výsledkom je 16. miesto na Majstrovstvách sveta 2005.
Estónske národné florbalové družstvo žien

Estónske národné florbalové družstvo žien reprezentuje Estónsko v medzinárodných ženských florbalových súťažiach a podujatiach a priateľských zápasoch. Funguje pod záštitou Estónskej florbalovej únie (EFL). Prvý medzinárodný zápas absolvovalo v roku 2007. V decembri 2017 mu patrilo vo svetovom rebríčku IFF 20. miesto.
Na majstrovstvá sveta sa kvalifikovalo 2-krát, prvýkrát v roku 2009, kde skončilo na 15. mieste. Lepšie umiestnenie dosiahlo pri svojej druhej účasti, v roku 2017 na Slovensku, kde obsadilo 11. miesto.
Slovinské národné florbalové družstvo žien

Slovinské národné florbalové družstvo žien reprezentuje Slovinsko v medzinárodných ženských florbalových súťažiach a priateľských zápasoch. Funguje pod záštitou Slovinského florbalového zväzu (FZS). Prvý medzinárodný zápas absolvovalo v roku 2007. Vo februári 2017 mu patrilo vo svetovom rebríčku IFF 24. miesto.
Na majstrovstvá sveta sa slovinské družstvo nedokázalo prebojovať ani raz. Jeho najlepším výsledkom je nepostupové 4. miesto v kvalifikácii na Majstrovstvách sveta 2009.
Enduser

Enduser, vlastným menom Lynn Standafer je americký breakcore/raggacore/jungle hudobník, ktorý pochádza z Cincinnati v Ohiu. Svoje nahrávky vydana cez vydavateľstvá ako Mirex, Ad Noiseam a Outbreak. V apríli 2005 vystupoval v show rádia BBC "The Breezeblock".
Gruzínske národné florbalové družstvo žien

Gruzínske národné florbalové družstvo žien reprezentuje Gruzínsko v medzinárodných ženských florbalových súťažiach a podujatiach a priateľských zápasoch. Funguje pod záštitou Gruzínskej florbalovej asociácie (GFA). V roku 2013 mu patrilo v medzinárodnom rebríčku IFF 24. miesto.
Družstvo zatiaľ nedosiahlo žiadny úspech, keď jeho prvá a zatiaľ posledná účasť na Majstrovstvách sveta 2005 bola zmarená pre problémy s vízami do hostiteľskej krajiny, Singapuru. O 4 roky neskôr sa zúčastnilo kvalifikácie na MS 2009, v ktorej skončilo po 3 prehrách na poslednom mieste.
Pavel Kábrt

Pavel Kábrt (* 6. november 1978† 16. september 2003, Stéblová) bol český hokejista, ktorý hrával na pozícii ľavého útočného krídla. V čase smrti bol hráčom klubu HC Bílí Tygři Liberec.
Hráčka kariéra.
S hokejom začal v Pardubiciach, kde hrával až do roku 2001. V 17 rokoch počas sezóny 1995/96 debutoval v českej extralige. V roku 1998 hosťoval v Havlíčkovom Brodě, kde hrával prvú ligu. Istý čas aj v Znojme, ktoré vtedy hrávalo druhú ligu. Od roku 2001 bol stabilným členom klubu HC Bíli Tygři Liberec, od sezóny 1999/2000 tu hrával na striedavý štart.
Klubová štatistika.
"(Pozn.: Zápasy za Bíle Tygre sú spolu aj za play-off, baráž a Tipsport Cup.)"
Smrť a pocty.
16. septembra 2003 spáchal samovraždu obesením sa na strome.
Na jeho poctu odložili zápas stretnutie 3. kola českej extraligy 2003/04 medzi Znojmom a Libercom. Nasledujúci zápas so Zlínom sa začal minútou ticha a výťažok zo zápasu venoval klub rodine Pavla Kábrta.
Tomáš Halva

Tomáš Halva (* 1. február 1976† krátko pred Vianocami v roku 2001) bol slovenský atlét, ktorý sa venoval hodu oštepom. Reprezentoval Slovensko na Juniorských majstrovstvách sveta 1994 v portugalskom Lisabone. Vo finále skončil výkonom 65,28 m na 10. mieste.
Krátko pred Vianocami v roku 2001 spáchal vo veku 25 rokov samovraždu.
Belgické národné florbalové družstvo žien

Belgické národné florbalové družstvo žien reprezentuje Belgicko v medzinárodných ženských florbalových súťažiach a podujatiach a priateľských zápasoch. Funguje pod záštitou Belgickej florbalovej federácie (BFF). V roku 2013 nefigurovalo vo svetovom rebríčku IFF.
Družstvo zatiaľ nedosiahlo žiadny úspech. Má za sebou iba štyri priateľské zápasy (do roku 2013), keď vo všetkých s družstvom Spojeného kráľovstva prehralo.
Zoznam rekordov v udeľovaní Academy Awards

Toto je zoznam rekordov v udeľovaní Academy Awards.
Rely Argentíny

Rely Argentíny je rely súťaž v rozvrhu Majstrovstiev sveta v rely a tiež Intercontinental Rally Challenge. Rely je tiež v rozvrhu Juhoamerických majstrovstiev v rely a Argentínskych majstrovstiev v rely. Rely sa koná v okolí mesta Villa Carlos Paz v provincii Córdoba, na úzkych štrkových cestách, ktoré sú známe striekajúcou vodou.
Rely sa prvýkrát konalo v roku 1980 v provincii Tucumán a organizoval ho Automóvil Club Argentino. Víťazmi prvého ročníka boli Walter Röhrl a Christian Geistdörfer s Fiatom 131 Abarth.
Alessandra Ambrosiová

Alessandra Ambrosiová (* 11. apríl 1981, Erechim), Rio Grande do Sul, je brazílska modelka. Patrí medzi najžiadanejšie modelky. Alessandra bola tvárou značky Victoria Secret, ktorá vyrába luxusnú spodnú bielizeň. 
Je vydatá za obchodníka Jamieho Mazura, má dcéru Anju.
Gisele Bündchenová

Gisele Bündchenová (* 20. júl 1980, Horizontina, Rio Grande do Sul) je brazílska modelka a herečka. Jej rodičia Valdir a Vania pochádzali z Nemecka. Má päť sestier.
Saint-Sever (obec)

Saint-Sever je francúzska obec v departemente Landes a regióne Akvitánsko. Jej gaskonský názov je „Sent Sever“ (vyslov [sén sébé]). Používa sa aj pomenovanie „Cap de Gascone“, čo je pomenovanie z obdobia raného stredoveku, latinsky « Caput Vasconiae » (Hlava Gaskonska). Počas Francúzskej revolúcie sa obec volala „Montadour“. Obec leží na brehu rieky Adour, 14 km od mesta Mont-de-Marsan.
Poloha.
Obec má rozlohu . Najvyšší bod je položený a najnižší bod 
História.
Na mieste dnešnej obce bol okolo roku 56 pr.Kr. vojenský rímsky tábor. V dokumentoch sa nazýval „castra romanum“ „Palestrion“. Bol sídlom rímskeho guvernéra.
V 5. storočí bol pápežom vyslaný Severus aby viedol kresťanskú misiu a šíril vieru v regióne „Novempopulanie“. Bol umučený Vandalmi.
V 8. storočí mu tu benediktíni vybudovali kaplnku.
Súčasný kláštor založil Guillaume Sanche po bitke v Tallere.
V roku 1152 prešla obec pod vládu Plantagenetovcov v dôsledku sobáša Eleanor Akvitánskej s anglickým kráľom.
V 13. storočí hľadali obyvatelia ochranu opátstva. Po prvej revolte obce v roku 1208 bol ustanovený úrad starostu v roku 1254 so slabšími právomocami.
V roku 1451 bol v obci písomne doložený prvý obchod s destilátom Armagnac.
Obyvateľstvo.
Počet obyvateľov obce je ().
Nasledujúci graf zobrazuje vývoj počtu obyvateľov v obci.
Štefan Gažo

Štefan Gažo (* 1. november 1711, Malé Lednice – † 22. máj 1755, Trnava) bol slovenský jezuitský filozof a teológ.
Štúdium a pedagogické pôsobenie.
Do jezuitskej rehole vstúpil v Trenčíne. Absolvoval tam aj gymnaziálne štúdiá. Ďalej študoval na univerzite v Trnave, kde získal tituly PhDr. (doktor filozofie) a ThDr. (doktor teológie). Vychovával novicov a profesorov Kolégia v Skalici a v Trnave. V rokoch 17511753 vyučoval filozofiu a v rokoch 17541755 rétoriku na Trnavskej univerzite. V roku 1753 vyučoval krátko aj teológiu.
Filozofické názory.
V rámci svojho prednášania filozofie na trnavskej univerzite vyučoval aj fyziku. Podľa prednášok, ktoré zapísal magister Štefan Košeľ, je vidieť, že poznal filozofiu predstaviteľov modernej vedy Mikuláša Kopernika, Galilea Galileiho, Isaaca Newtona. Ich názory otvorene neprijímal a zotrvával na dovtedajších konzervatívnych, overených názoroch. V oblasti astronómie bol podporovateľom myšlienok jezuitu Giovanniho Battistu Riccioliho, ktorý v súlade s názormi Klaudia Ptolemaia a Tycha Braheho vytvoril v polovici 17. storočia vlastný systém.
Gažova práca o Aristotelovej filozofii zostala v rukopise, podobne ako iné práce z metafyziky a dialektiky.
Rádio Melody

Rádio Melody je súkromná komerčná rozhlasová stanica, ktorá vysiela od 8. mája 2006 z Bratislavy. Vysiela hudbu 70. rokov až 90. rokov k práci a oddychu a ponúka aktuálne témy, informácie, dopravu a počasie počas celého dňa.
Vznik.
Vzniku rádia predchádzala programová fúzia regionálnych rádií B1, Naj, Reb(b)eca a Východ. Vytvorená sieť vysielala čiastočne spoločný a čiastočne navzájom preberaný program. Po čase tieto rádiá vrátili licencie a na ich základoch vzniklo nové rádio, multiregionálne Jemné Melódie. Zánik obľúbených regionálnych staníc vyvolal vlnu nevôle medzi poslucháčmi, no to nezabránilo spusteniu vysielania.
Vysielanie.
Silné "ženevské" frekvencie v Bratislave, Novom Meste nad Váhom, Žiline, Banskej Bystrici a Košiciach po zaniknutých rádiách pokryli veľkú časť územia Slovenska. Rádio si začalo koordinovať frekvencie pre nízkovýkonné vysielače v mestách s horším, prípadne žiadnym signálom a koncom roka 2011 pokrývalo viac ako 80% územia z 22. vysielačov. Od roku 2016 do 2021 vysielalo aj v multiplexe digitálneho rozhlasu.
Národné florbalové družstvo žien USA

Národné florbalové družstvo žien USA je národné družstvo žien, ktoré reprezentuje Spojené štáty v medzinárodných ženských florbalových súťažiach, podujatiach a priateľských zápasoch. Funguje pod záštitou Florbalovej asociácie USA (USFbA). Prvý medzinárodný zápas absolvovalo v roku 2003. V decembri 2017 mu patrilo vo svetovom rebríčku IFF 17. miesto.
Ma majstrovstvách sveta sa predstavilo 7-krát, prvýkrát v roku 2003. Jeho najlepším umiestnením je 9. miesto na Majstrovstvách sveta 2009 a 2011. Na americkej kvalifikácii v roku 2013 v Kanade sa mu prvýkrát nepodarilo prebojovať sa na svetový šampionát.
Kakaovník pravý

Kakaovník pravý ("Theobroma cacao") je vždyzelený strom z čeľade Slezovité (alternatívne Sterkuliovité), ktorý dorastá do výšky 5 až 8 metrov. V dnešnej dobe sa pestuje v tropických oblastiach celého sveta. Jeho semená sú používané na výrobu kakaového prášku, z ktorého sa vyrába čokoláda. 
Pôvod.
Pochádza z hlbokých tropických oblastí Ameriky, kde je doložené jeho pestovanie už v 5. storočí. Najstarší dôkaz a používaní a domestikovaní kakaovníka pochádza z južného Ekvádora spred 5 300 rokov.
Opis.
Kakaovník pravý má jasno zelené, až dlhé, celokrajné, lesklé listy. Mladé listy sú červené. Obojpohlavné belavé až ružovkasté kvety vyrastajú priamo na kmeni a hrubších vetvách. Táto vlastnosť sa nazýva kauliflória. Kvety majú desať tyčiniek v dvoch kruhoch. Plod je až dlhá, pretiahnutá bobuľa žltej, hnedej až červenej farby. Povrch je jemne hrboľatý, rozdelený desiatimi pozdĺžnymi brázdami. Asi veľké semená bielej farby sú uložené v komorách obklopených belavým mieškom. Z miešku sa vyrábajú nápoje a zaváraniny, semená sa čistia, pražia a drvia na kakaový prášok so vznikom kakaového masla. Práve vďaka vysokému obsahu tuku v semenách a charakteristickým aromatickým látkam sa kakaovník pravý pestuje ako pochúťka, z ktorej sa vyrába kakao a následne aj čokoláda, pričom existujú iba tri kultivary kakaových bôbov, ktoré sa používajú na výrobu kakaa a čokolády. Kmeň dosahuje priemer až . Staré stromy majú kmeň bielo-šedý a mladé stromy majú hnedý kmeň. Drevo kakaovníka je žlté až červené. Strom sa rozmnožuje prevažne semenami. Stromy kvitnú bohato, ale na jednej rastline dozreje približne len 5 % všetkých plodov.
Kultivácia.
Kakaovník je kultivovaný na ploche asi po celom svete. Podľa Organizácie pre výživu a poľnohospodárstvo patrili medzi prvých 20 krajín produkujúcich kakao v roku 2005 nasledujúce:
Kanadské národné florbalové družstvo žien

Kanadské národné florbalové družstvo žien je národné družstvo žien, ktoré reprezentuje Kanadu v medzinárodných ženských florbalových súťažiach, podujatiach a priateľských zápasoch. Funguje pod záštitou Kanadského florbalového zväzu (FC). Prvý medzinárodný zápas absolvovalo v roku 2007. Vo februári 2017 mu patrilo v medzinárodnom rebríčku IFF 16. miesto.
Kanadské družstvo sa na majstrovstvách sveta predstavilo 3-krát, prvýkrát v roku 2007. Po neúčasti na MS 2011 sa opäť vybojovalo postup na svetový šampionát v roku 2013, keď hostilo americkú kvalifikáciu. Na nich zaznamenalo svoj najlepší výsledok13. miesto.
Japonské národné florbalové družstvo žien

Japonské národné florbalové družstvo žien je národné družstvo žien, ktoré reprezentuje Japonsko v medzinárodných florbalových súťažiach a priateľských zápasoch. Funguje pod záštitou Japonskej florbalovej asociácie (JFA). Prvý medzinárodný zápas absolvovalo v roku 1995. V júni 2018 mu patrilo vo svetovom rebríčku IFF 14. miesto.
Prvýkrát sa medzinárodne predstavilo na otvorených majstrovstvách Európy v roku 1995, na ktorých skočilo na poslednom 10. mieste. Jeho najlepším umiestnením je 8. miesto na Majstrovstvách sveta 2005. V roku 2017 z kvalifikácie na Novom Zélande postúpilo už na svoj 11. svetový šampionát. Na majstrovstvách Ázie a Pacifiku dosiahlo pri 4 účastiach 4 medaily, z toho v rokoch 2004, 2009 a 2011 zlaté.
Výsledky.
1 
1 Hralo sa o A/B divíziu
Kruibeke

Kruibeke je belgická obec vo Flámskom regióne v provincii Východné Flámsko.
Obyvateľstvo.
Obec má približne 15 820 obyvateľov (2010). 
Časti obce.
Od 1. januára 1977 obec Kruibeke pozostáva z týchto častí (bývalých obcí):
Kruishoutem

Kruishoutem je belgická obec vo Flámskom regióne v provincii Východné Flámsko.
Obyvateľstvo.
Obec má približne 8 140 obyvateľov (2011).
Časti obce.
Od 1. januára 1977 obec Kruishoutem pozostáva z týchto častí (bývalých obcí):
Laarne

Laarne je belgická obec vo Flámskom regióne v provincii Východné Flámsko.
Obyvateľstvo.
Obec má približne 12 135 obyvateľov (2010). 
Časti obce.
Od 1. januára 1977 obec Laarne pozostáva z týchto častí (bývalých obcí):
Lebbeke

Lebbeke je belgická obec vo Flámskom regióne v provincii Východné Flámsko.
Obyvateľstvo.
Obec má približne 17 989 obyvateľov (2010). 
Časti obce.
Od 1. januára 1977 obec Lebbeke pozostáva z týchto častí (bývalých obcí):
Unavení a zničení

Unavení a zničení je druhý štúdiový album slovenskej punk rockovej skupiny Slobodná Európa. Album vznikal v neradostnom období, keď členovia skupiny prepadávali drogám, čo je poznať aj z ponurých textov.
Skladby, na ktorých bubnoval Juraj Černý boli nahraté ešte v roku 1992. Zvyšok albumu sa nahral v roku 1994 za osem dní.
Pieseň Deti &amp; heroín prevzala hudbu z piesne Puf a Muf, ktorú Braňo Alex napísal pre Zónu A.
Mantichora

Mantichora je v grécko-perzskej mytológií obluda s telom leva a tvárou človeka s ostrými zubami. Má škorpióní chvost, ktorý vie strieľať jedovaté bodce. Jej jed nie je smrteľný, ale spôsobuje obrovskú bolesť. Bohovia na Olympe ju vyhostili za jej zločiny z Grécka.
Škoda Praktik

Škoda Praktik je ľahký úžitkový automobil automobilky Škoda, ktorý technicky vychádza z modelu Roomster. Predával sa od roku 2007 a oproti Roomsteru má zaplechované zadné okná.
Názov Praktik používala automobilka už v minulosti, pre úžitkové verzie, odvodené z modelov Fabia Combi, Felicia Combi a Forman. Rovnako išlo o automobily s karosériou kombi so zaplechovanými zadnými oknami.
Canned Heat

Canned Heat je americká blues-rocková/boogie rocková skupina, ktorá vznikla v Los Angeles v Kalifornii v roku 1965. Skupina hrala klasické bluesové skladby. Skupinu založili Alan Wilson a Bob Hite. Názov vznikol z piesne „Canned Heat Blues“ z roku 1928 od Tommyho Johnsona. Po vystúpení na festivaloch v Monterey a na Woodstocku na konci šesťdesiatych rokov sa skupina preslávila po celom svete. Najklasickejšia zostava skupiny bola: Bob Hite, prezývaný „The Bear“ (spev), Alan Wilson, prezývaný „Blind Owl“ (gitara, fúkacia harmonika, spev), Henry Vestine („Sunflower“) alebo Harvey Mandel („The Snake“) na sólovej gitare, Larry Taylor, prezývaný „The Mole“ (basová gitara) a Adolfo de la Parra, prezývaný „Fito“ (bicie).
Skupina sa stala jednou z hlavných súčastí éry hippies. Canned Heat sa objavili na väčšine významných hudobných udalostí konca 60-tych rokov. Dve z ich piesní, konkrétne „Going Up the Country“ a „On the Road Again“, sa stali medzinárodnými hitmi. V tej dobe boli všetky ich albumy vydané pre celosvetovú distribúciu.
Od začiatku 70-tych rokov sa v skupine vystriedalo veľa hudobníkov. Dnes, v piatom desaťročí existencie skupiny, v nej hrajú traja hudobníci z klasickej zostavy z 60-tych rokov.
Bengt Åkerblom

Bengt Åkerblom (* 2. máj 1967† 15. október 1995, Mora) bol švédsky hokejista.
Åkerblom zomrel počas exhibičného hokejového zápasu 15. októbra 1995 medzi tímami Mora IK a Brynäs IF v FM Mattsson Arena v More. Jeho súper mu korčuľou zasiahol krk a na následky toho vykrvácal.
Škoda Citigo

Škoda Citigo je miniautomobil, vyrábaný automobilkou Škoda od roku 2011. 
Je jedným z koncernových trojičiek nazvaných "New Small Family", ktoré dopĺňa SEAT Mii a Volkswagen Up! a konštrukčne ide o malý 3. alebo 5 dverový hatchback. Citigo je spolu so sesterskými vozidlami vyrábaný v závode Volkswagen Slovakia v Bratislave.
Luděk Čajka

Luděk Čajka (* 3. november 1963, Český Těšín, Česko† 14. február 1990, Košice, Slovensko) bol československý hokejový obranca.
5. januára 1990 v 32. kole ligového ročníka 1989/90 narazil 122 sekúnd, pred koncom zápasu VSŽ Košice - Zlín v súboji s košickým hráčom Antonom Bartanusom pri dochádzaní puku hlavou na mantinel a zostal ležať v bezvedomí. Protihráč Anton Bartanus na zranení neniesol žiadnu vinu. Podľa názoru Dušana Skačániho, hlavného rozhodcu zápasu, Čajka pravdepodobne narazil do ryhy v ľade a následkom bol nekoordinovaný pád. Jeho dôsledkom boli fraktúry prvého a druhého krčného stavca s vážnym poškodením miechy. Po 40 dňoch v košickej nemocnici svojmu zraneniu podľahol.
Bol ženatý, s manželkou Renatou  mali dcéru Markétu (* 1984).
Uctenie pamiatky.
Po Luďkovi Čajkovi je pomenovaný zlínsky hokejový štadion ("Zimní stadion Luďka Čajky"). Pod stropom haly tiež visí dres s Čajkovym menom a číslom 26, ktorý nosil.
Martin Bílek

Martin Bílek (* 7. január 1973† 1. august 2000, Praha) bol český guliar.
Kariéra.
Na juniorských majstrovstvách sveta 1992 skončil výkonom 17,20 metrov na ôsmom mieste. Zúčastnil sa aj halových majstrovstiev Európy v rokoch 1994 a 1996, kde však ani raz nepostúpil do finále. V roku 1995 sa stal halovým majstrom Česka.
Počas kariéry bol atlétom klubov Slavia Praha, Dukla Praha a Olymp Praha.
Kariéru ukončil niekoľko mesiacov po tom, čo sa nekvalifikoval na Majstrovstvá sveta 1997 do Atén.
Osobný život.
Bol dvojičkou s diskárom Marekom Bílkom.
Po skončení kariéry začal pracovať v nočných podnikoch a baroch. Bol závislý od pervitínu. Podľa lekárov trpel schizofréniou.
Zomrel 1. augusta 2000 na následky pádu z deviateho poschodia domu.
Xixianykus

Xixianykus bol rod malého teropóda z čeľade Alvarezsauridae, žijúceho v období neskorej kriedy (koňak až santón) na území dnešnej Číny (provincia Che-nan). Predstavuje jedného z najstarších zástupcov svojej skupiny, ostatní pochádzajú z mladších období najvrchnejšej kriedy (kampán až mástricht). Jediný druh je Xixianykus zhangi.
Opis.
Mnohé adaptácie tohto dinosaura svedčia o jeho kurzoriálnom spôsobe života (prispôsobenie k behu). Pri dĺžke okolo 50 cm má celých 20 cm dlhé nohy a proporcionálne dlhé lýtka. To svedčí o schopnosti rýchleho pohybu.
Singapurské národné florbalové družstvo žien

Singapurské národné florbalové družstvo žien je národné družstvo žien, ktoré reprezentuje Singapur v medzinárodných florbalových súťažiach, podujatiach a priateľských zápasoch. Funguje pod záštitou Singapurskej florbalovej asociácie (SFA). Prvý medzinárodný zápas absolvovalo v roku 1999. V júni 2018 mu patrilo vo svetovom rebríčku IFF 15. miesto.
Na majstrovstvách sveta sa predstavilo 8-krát, prvýkrát v roku 1999. Jeho najlepším umiestnením je 10. miesto na Majstrovstvách sveta 2007, kedy ako jedinýkrát účinkovalo v A divízii turnaja. Na posledné 2 svetové šampionáty sa z ázijsko-oceánskej kvalifikácie nedokázalo prebojovať. V roku 2013 sa stalo víťazom demonštračného florbalového turnaja v rámci Hier Juhovýchodnej Ázie. Na majstrovstvách Ázie a Pacifiku dosiahlo pri 4 účastiach 4 medaily, z toho v roku 2005 zlatú. Prvé dosiahlo aj na prvom turnaji ázijsko-oceánskeho pohára.
Výsledky.
1 Hralo sa o A/B divíziu
Linhenykus

Linhenykus je vyhynutý rod malého teropóda z čeľade Alvarezsauridae, žijúceho v období vrchnej kriedy (asi pred 84 až 75 miliónmi rokov) na území dnešnej Číny. Ide o vývojovo najprimitívnejšieho zástupcu podčeľade Parvicursorinae. Jediný druh je Linhenykus monodactylus.
Opis.
Linhenykus zrejme dosahoval dĺžky len okolo jedného metra, ako napovedá dlhá stehenná kosť. Zvláštnosťou tohto dinosaura je prítomnosť jediného prsta na predných končatinách (zvyšné sú úplne redukované). Jedným masívnym prstom zrejme rozhrabával termitisko, pretože termity a iný spoločenský hmyz pravdepodobne tvoril hlavnú zložku jeho potravy.
Nález.
Fosílie tohto vrchnokriedového dinosaura boli objavené v usadeninách súvrstvia Wulansuhai. Opísaný bol podľa čiastočne zachovanej kostry (holotyp nesie označenie IVPP V17608) tímom čínskych a zahraničných paleontológov (Xu Xing, Corwin Sullivan, Pittman, Choiniere, David Hone, Paul Upchurch, Tan Qingwei, Xiao Dong, Lin Tan a Han Fenglu) začiatkom roka 2011.
Austrálske národné florbalové družstvo žien

Austrálske národné florbalové družstvo žien je národné družstvo žien, ktoré reprezentuje Austráliu v medzinárodných ženských florbalových súťažiach, podujatiach a priateľských zápasoch. Funguje pod záštitou Austrálskej florbalovej asociácie (AFA). Prvý medzinárodný zápas absolvovalo v roku 1999. V decembri 2017 mu patrilo v medzinárodnom rebríčku IFF 12. miesto.
Prvýkrát sa na majstrovstvách sveta predstavilo v roku 1999, a odvtedy sa na nich predstavuje pravidelne. Jeho najlepším umiestnením je 9. miesto na Majstrovstvách sveta 1999. V roku 2017 sa z ázijsko-oceánskej kvalifikácie na Novom Zélande kvalifikovalo už na svoj 10. svetový šampionát.
Pri dvoch štartoch na majstrovstvá Ázie a Pacifiku získalo vždy medailu, najlepšie skončilo strieborné v roku 2011.
Malajzijské národné florbalové družstvo žien

Malajzijské národné florbalové družstvo žien je národné družstvo žien, ktoré reprezentuje Malajziu v medzinárodných ženských florbalových súťažiach, podujatiach a priateľských zápasoch. Funguje pod záštitou Malajzijskej florbalovej asociácie (MFA). Prvý medzinárodný zápas absolvovalo v roku 2003. V júni 2018 mu patrilo vo svetovom rebríčku IFF 26. miesto.
Družstvo sa predstavilo na majstrovstvách sveta iba 2-krát. Jeho najlepším výsledkom je 17. miesto na Majstrovstvách sveta 2005, na ktorom však prehralo všetky zápasy. Na kontinentálnych majstrovstvách sa prestavilo iba raz a skončilo na nich na 4. priečke.
V roku 2013 skončilo strieborné na demonštračnom florbalovom turnaji v rámci Hier Juhovýchodnej Ázie. O dva roky neskôr bolo na turnaji na broznovej priečke.
Juhokórejské národné florbalové družstvo žien

Juhokórejské národné florbalové družstvo žien je národné družstvo žien, ktoré reprezentuje Kórejskú republiku v medzinárodných ženských florbalových súťažiach, podujatiach a priateľských zápasoch. Funguje pod záštitou Juhokórejskej florbalovej federácie (KFF). Prvý medzinárodný zápas absolvovalo v roku 2009. Vo februári 2017 figurovalo v medzinárodnom rebríčku IFF na 21. mieste.
Družstvo sa prvýkrát predstavilo na majstrovstvách sveta v roku 2013, keď si postup vybojovalo v ázijsko-oceánskej kvalifikácii, ktorú organizovala práve Kórejská republika. Skončilo na nich bez víťazstva na poslednom mieste. Jeho najvýraznejším úspechom je 3. miesto na Majstrovstvách Ázie a Pacifiku 2009, na ktorých však prehralo všetky zápasy.
Eugen Korda

Eugen Korda (* 27. október 1949, Bratislava) je slovenský novinár a reportér, známy z televízie Nova, STV a z internetovej televízie denníka SME a časopisu .týždeň.
Životopis.
Vyštudoval dramaturgickú tvorbu na FAMU v Prahe. Krátko pracoval vo federálnej televízii, potom ho zo Slovenskej televízie pre jeho pro-československé postoje vyhodili.
Desať rokov bol jediným zahraničným reportérom správ českej televízie Nova. Tá za čias vlády Vladimíra Mečiara nebola závislá od politických tlakov, a preto sa aj vďaka Kordovým reportážam stala jedným z mála na Slovensku dostupných elektronických médií, ktoré boli kritické k Mečiarovej vláde. Korda sa preto stal obeťou sledovania a zastrašovania Slovenskou informačnou službou.
Neskôr tri roky viedol a uvádzal investigatívnu reláciu STV "Reportéri", odkiaľ po výmene vlády a nezhodách s politickým nominantom Radimom Hrehom odišiel.
Začal pôsobiť ako šéf televízneho spravodajstva internetovej televízie denníka Sme. V roku 2012 kandidoval vo voľbách na kandidátke strany OBYČAJNÍ ĽUDIA a nezávislé osobnosti. Z kandidátky však neskôr pre rozpor s lídrom strany Igorom Matovičom spolu s niekoľkými ďalšími kandidátmi odstúpil.
V súčasnosti pôsobí ako videoreportér v redakcii časopisu .týždeň. V roku 2017 sa stal stredobodom pozornosti v rámci rozbiehajúcej sa kampane #metoo na Slovensku.
Ťava jednohrbá

Ťava jednohrbá alebo dromedár (lat. "Camelus dromedarius") je veľký cicavec z čeľade
ťavovité, ktorý je v prírode už vyhubený a žije len v zdomácnenej forme. Slúži na prenášanie ťažkých nákladov alebo ako dopravný prostriedok.
Rozšírenie.
Pred zdomácňovaním, ktoré začalo už asi 4 000 rokov pred Kr., žil dromedár zrejme v severnej Afrike a Arábii. Dnes je dromedár významné hospodárske zviera a chová sa na pôvodnom území výskytu, v Prednej a Malej Ázii až po Indiu.
Jeho prirodzeným biotopom boli polopúšte a suché stepi, púšte a planiny.
Opis.
Ťava jednohrbá je veľké zviera s dlhými nohami dlhé 2,2 až a vážiace 450 – 550 kg. Má krémovo hnedú hrubú srsť najdlhšiu na temene, krku, hrdle a hrbe, a chvost merajúci . Na očiach má dvojvrstvové mihalnice, ktoré ju ochraňujú pred vniknutím piesku do očí.
Typickým znakom ťavy jednohrbej je jeden hrb na chrbte, ktorý pohlcuje teplo a chráni tak zviera pred slnkom. Okrem toho obsahuje zásoby tuku, ktorého odbúravaním sa uvoľňuje energia a voda.
Rozmnožovanie.
Rozmnožovanie dromedárov sa odohráva len raz ročne – v období, kedy je dosť potravy. Po 365 až 440 dňoch gravidity sa samica oddelí od stáda a rodí postojačky jediné mláďa. Hneď, ako je schopné pohybu, čo je asi za deň, pripojí sa i s matkou k stádu. Hoci mláďa pije materské mlieko takmer rok, čoskoro po narodení ohrýza rastliny a v dvoch mesiacoch sa nimi pravidelne prikrmuje. Matka je s mláďaťom v kontakte pomocou hlasových prejavov a stratené mláďa sa ozýva nariekavým volaním. Samci dospievajú vo veku 4 až 5 rokov, samice už v 3 – 4 rokoch.
Jaroslav Huleš

Jaroslav Huleš (* 2. júl 1974, Čimelice† 8. júl 2004) bol český jazdec Grand Prix cestných motocyklov.
Majstrovstvá sveta v rely 1995

Majstrovstvá sveta v rely 1995 bol 23. ročník Majstrovstiev sveta v rely, ktorú usporiadala Medzinárodná automobilová federácia. Sezóna pozostávala z ôsmich rely súťaží. Víťazom svetového šampionátu jazdcov sa stal Colin McRae s automobilom Subaru Impreza 555, pred tímovým kolegom Carlosom Sainzom. Titul konštruktérov vyhralo Subaru.
Toyota bola prichytená pri použití obchádzok reštriktorov turbodúchadla počas Rely Španielska a dostala ročný zákaz od FIA. Prezident FIA, Max Mosley nazval nelegálne obchádzku reštriktorov ako: "najsofistikovanejšie zariadenie, ktoré som kedy videl vo svojej 30-ročnej kariére v motoršporte". Toyota a jej jazdci Juha Kankkunen, Didier Auriol a Armin Schwarz boli zbavení všetkých bodov v šampionáte. Kankkunen bol v tom čase v súboji o titul majstra sveta. Mosley vyhlásil: "neexistuje žiadny náznak, toho, že jazdci boli vedomí o tom, čo sa deje".